tartuNLP/wikipedia-smugri-20251201 huggingface dataset:
Skaudisõber

Skaudisõber on Eesti Skautide Ühingu antav teenetemärk.
Regionaal- ja Põllumajandusministeeriumi teenetemärgid

Regionaal- ja Põllumajandusministeeriumi teenetemärgid on teenetemärgid, mida annab välja Regionaal- ja Põllumajandusministeerium.
Teenetemärke antakse välja alates 2007. aastast. Aastatel 2007–2013 andis ministeerium välja rukkililleõiekujulisi kuldseid, hõbedasi ja siniseid teenetemärke. 2013. aastast annab ministeerium välja hõbedasi ja kuldseid teenetemärke, millel on kujutatud pepri ja viljapead.
Čiobiškise vald

Čiobiškise vald (leedu keeles "Čiobiškio seniūnija") on 2. järgu haldusüksus (vald) Leedus Širvintose rajooni territooriumil. 
Valla pindala on 66 km². 2011. aasta seisuga elas seal 858 inimest. Valla keskus on Čiobiškise küla. Vallavanem on Virginijus Niekis.
Lisaks küladele on vallas ka arvukalt huutoreid
Vabadussõja mälestusrist

Vabadussõja mälestusrist on Eesti auhind, mida on antud Vabadussõjas osalenutele ja neid hiljem abistanud patriootidele.
Risti antakse välja alates 1993.
Melle (Saksamaa)

Melle on linn Osnabrücki kreisis, Alam-Saksimaal, Saksamaal. Valla pindala on 254,00 km². 31. detsembril 2017 elas seal 46 451 inimest. Linn vastab endisele Melle kreisile enne 1972. aasta haldusreformi. Sealt alates on Melle pindalalt suuruselt kolmas linn Alam-Saksimaal.
Melle asub Wieheni mägede (põhjas) ja Teutoburgi metsa (lõunas) vahelises orus. Osnabrücki ja Bielefeldi linnad on umbes 30 km eemal. Münster/Osnabrücki rahvusvaheline lennujaam paikneb umbes 60 km edelas.
Ajalugu.
Mellet on esmamainitud 1169. aastal. 1443. aastal andis Osnabrücki piiskop Heinrich II von Moers Mellele privileegi "Wigbold". Osnabrück hoolitses Melle huvide eest Vestfaali Hansa Liidus. Melle kuulus Hannoveri kuningriiki 1866. aastani, mil see sai Preisi kuningriigi osaks. 1885. aastal moodustasid Amt Grönenberg ja Melle vald Preisimaa Melle kreisi. Melle kreisist sai hiljem Melle vald. 1972. aastal ühendati endine kreis oma 56 vallaga Melle linnaks, mis sealt alates on Osnabrücki kreisi osa.
Linnaosad.
Linn koosneb kaheksast osast: Melle-Mitte, Buer, Bruchmühlen, Gesmold, Neuenkirchen, Oldendorf, Riemsloh ja Wellingholzhausen.
Majandus.
Melle oluline majanduslik tegur on puidutöötlemistööstus. Muud olulised harud on metallide, toiduainete ja plastide töötlemine. Tetra GmbH asutati Melles. Viimastel aastatel on Melle üha enam muutunud logistikakohaks A 30 kiirtee ääres.
Kultuur ja vaatamisväärsused.
elle ümbruses on kaks observatooriumit, mis pakuvad avalikkusele giidiga ekskursioone. EXPO 2000 observatoorium Melle-Oberholstenis juhib suurimat Newtoni teleskoopi, mida kasutatakse avalikuks vaatlemiseks.
Kadrina segakoor

Kadrina segakoor on Lääne-Viru maakonnas Kadrina vallas Kadrina rahvamajas tegutsev segakoor.
Koor asutati Eesti esimesel iseseisvusajal.
2004. aastal pälvis koor Kadrina valla aasta tegija auhinna.
Julie Girling

Julie McCulloch Girling (sündinud 21. detsembril 1956 Londonis) on Suurbritannia poliitik. Ta oli 2009–2019 Euroopa Parlamendi liige. Ta oli aastani 2017 Konservatiivse Partei liige
Ta sai keskhariduse Londonis. Seejärel õppis ta Liverpooli ülikoolis, kust ta sai aastal 1979 bakalaureusekraadi ajaloo ja politoloogia alal.
Ta oli aastast 2009 Euroopa Parlamendi liige. Ta kuulus seejärel (aastani 2017) Euroopa Konservatiivide ja Reformistide fraktsiooni. Seejärel lahkus ta (koos Richard Ashworthiga) nii Konservatiivsest Parteist kui ka Euroopa Konservatiivide ja Reformistide fraktsioonist ja nad olid aastani 2018 sõltumatud. Aastast 2018 kuulusid nad europarlamendis Euroopa Rahvapartei fraktsiooni.
Isiklikku.
Ta on aastast 1981 abielus Warren Glyn Girlingiga, neil on poeg.
Paul Ruudi Kergemuusikakoor

Paul Ruudi Kergemuusikakoor on Tallinnas tegutsev laulukoor.
Koori asutas 1970. aastal Paul Ruudi. Ruudi oli pikka aega ka koori peadirigent.
Bad Essen

Bad Essen on väike vald ja kuurort Saksamaal Alam-Saksi liidumaal Osnabrücki kreisis.
Valla pindala on 103,31 km². 31. detsembril 2017 elas seal 15 449 inimest.
Bad Essen on Põhja-Saksa tasandikul, madala mäestiku üleminekul tasandikuks. Wieheni mäed katavad umbes lõunapoolse kolmandiku paigast ja ulatuvad kuni 211 m üle merepinna. Wieheni kõrgeim punkt mustal äärel Lintorfis. Paiga põhjaosa on tasane, keskmise kõrgusega 50 m üle merepinna. Hunte voolab läbi Bad Esseni idaosa põhjasuunas ja ristub Kesk-Saksa kanaliga Wittlages.
Tervis (koor)

Tervis on Võru maakonnas Võrus tegutsev segakoor.
Koor asutati 1947. aastal.
Bad Laer

Bad Laer on vald ja kuurort Saksamaal Alam-Saksi liidumaal Osnabrücki kreisis.
Valla pindala on 46,85 km². 31. detsembril 2017 elas seal 9264 inimest. Vald asub Teutoburgi metsas, umbes 20 km Osnabrückist lõunas.
Valda kuuluvad Bad Laer, Remsede, Müschen, Hardensetten, Westerwiede ja Winkelsetten.
Bad Rothenfelde

Bad Rothenfelde on vald ja kuurort Saksamaal Alam-Saksi liidumaal Osnabrücki kreisis.
Valla pindala on 18,19 km². 31. detsembril 2017 elas seal 8220 inimest.
Vald asub Teutoburgi metsas, umbes 20 km Osnabrückist kagus, Hilteri ja Disseni vahel.
Bad Rothenfeldes on spaa, haiglad, rõivapoed ja palju kohvikuid.
Kert Valdaru

Kert Valdaru (sündinud 17. juunil 1978 Kuressaares) on Eesti haridusjuht.
Ta lõpetas 1996. aastal Pärnu Sütevaka Humanitaargümnaasiumi ja 2001. aastal Tartu Ülikooli sotsiaalteaduskonna sotsiaaltöö erialal.
Ta on Astangu Kutserehabilitatsiooni Keskuse juht.
Poliitiline tegevus.
Ta oli Sotsiaaldemokraatliku Erakonna liige 1998–2010. 2014. aastast on ta Reformierakonna liige ning 2018. aasta aprillist novembrini oli ta erakonna peasekretär.
Gelvonai vald

Gelvonai vald (leedu keeles "Gelvonų seniūnija") on 2. järgu haldusüksus (vald) Leedus Širvintose rajooni territooriumil. 
Valla pindala on 113 km². 2011. aasta seisuga elas seal 1406 inimest. Valla keskus on Gelvonai alev, kus aastal 2011 oli 384 elanikku. Teine alev vallas on Bagaslaviškis, kus aastal 2011 oli 110 elanikku. Vallavanem on Lionginas Juzėnas.
Lisaks küladele on vallas ka arvukalt huutoreid
Belmi vald

Belm on vald Saksamaal Alam-Saksi liidumaal Osnabrücki kreisis.
Valla pindala on 46,67 km². 31. detsembril 2017 elas seal 13 729 inimest. Vald asub Wiehenis, umbes 7 km Osnabrückist kirdes ja on seetõttu osa Osnabrücki linnastust. See asub ka keset TERRA.vita loodusparki. Kaks väikest Hase jõe parempoolset lisajõge voolavad läbi valla.
Valda kuuluvad: Belm, Powe, Icker, Haltern ja Vehrte
Musninkai vald

Musninkai vald (leedu keeles "Musninkų seniūnija") on 2. järgu haldusüksus (vald) Leedus Širvintose rajooni territooriumil. 
Valla pindala on 55 km². 2011. aasta seisuga elas seal 1190 inimest. Valla keskus on Musninkai alev, kus aastal 2011 oli 384 elanikku. Vallavanem on Birutė Jankauskienė.
Lisaks küladele on vallas ka arvukalt huutoreid
Bissendorf

Bissendorf (varem "Bissendorpe") on vald Saksamaal Alam-Saksi liidumaal Osnabrücki kreisis.
Valla pindala on 96,36 km². 31. detsembril 2017 elas seal 14 636 inimest. Vald asub umbes 9 km Osnabrückist kagus.
Valda kuuluvad Bissendorf, Schledehausen ja Wissingen.
Bohmte

Bohmte on vald Saksamaal Alam-Saksi liidumaal Osnabrücki kreisis.
Valla pindala on 110,75 km². 31. detsembril 2017 elas seal 12 612 inimest. Vald asub Hunte jõe ääres, umbes 20 km Osnabrückist kirdes. Tänane Bohmte tekkis 1972. aasta haldusreformi tulemusena, kui ühendati Bohmte, Herringhausen-Stirpe-Oelingen ja Hunteburg.
Bohmte juurutas 2007. aasta septembris uue liiklusskeemi, eesmärgiga vähendada mootorsõidukite domineerimist. Loodetakse, et skeem, mis põhineb "Shared space" filosoofial, parandab liiklusohutust linnas.
Amursk

Amursk on linn Venemaal Habarovski krais, Amurski rajooni keskus. Amursk asub Amuuri jõe vasakul kaldal, Komsomolskist Amuuri ääres ligi 40 km kaugusel.
Amursk on asutatud 1958. aastal seoses tselluloosi-paberikombinaadi rajamisega, linnaõigused sai 1973. aastal.
Lõimitud aine- ja keeleõpe

Lõimitud aine- ja keeleõpe ehk LAK-õpe on metoodika, mille abil omandatakse võõrkeel teisi aineid õppides. Metoodika tõhusus seisneb asjaolus, et õpetaja keskendub korraga nii aine sisule, õpetatavale keelele kui ka õpioskuste arendamisele. 
Lõimitud aine- ja keeleõpe võib Eestis alata juba lasteaias, kuid seda saab rakendada ka mistahes kooliastmes. Vähem on Eestis levinud LAK-õppe kasutamine ülikoolides ja täiskasvanute hariduses.
Ajalugu.
Lõimitud aine- ja keeleõppe taustaks selle tänapäevasel kujul on Kanadas 1960. aastatest alates rakendatud keelekümblus. Seejärel on seda metoodikat rakendatud mitmel pool üle maailma. Ingliskeelne termin "content and language integrated learning" võeti kasutusele 1994. aastal Euroopas ja LAK-õpe on kujunenud osaks Euroopa Liidu keeleõppepoliitikast. Eestikeelne termin "lõimitud aine- ja keeleõpe" võeti kasutusele 2007. aasta suvel alanud otsingute tulemusena.
Mitmetes Tallinna koolides alustati võõrkeelse aineõpetusega juba 1960. ja 1970. aastatel (peamiselt inglise keeles, kuid ka prantsuse ja saksa keeles). Tänapäeval rakendatakse LAK-õpet nii eesti kui ka vene õppekeelega koolides ning viimase kahe aastakümne jooksul on märgatavalt kasvanud eestikeelset õpet andvate vene koolide arv.
Iseloomustus.
Teise aine ja keele õppimise kombineerimise eesmärk võib olla nii rahvusvähemuse lõimimine kui ka lihtsalt ühe lisakeele õppimine. Eduka lõimitud aine- ja keeleõppe tagamisel on keele, ainesisu ja õpioskuste tähtsus võrdne. Lisaks on oluline õpetajate pidev omavaheline koostöö üksteise töö toetamisel – aineõpetaja õpetab ühtlasi ka keelt ja keeleõpetaja ülesandeks on siduda õpe konkreetses ainevaldkonnas kasutatava keelega. LAK-õpe on võimalus keele õpetamiseks ilma võõrkeeleõppe mahtu suurendamata (pikendades aga siiski võõrkeele õppija sihtkeelses keskkonnas viibimise aega).
Aine- ja keeletundide üldiseloomustus LAK-õppe raames:
Edukas LAK-õppe programm peab lisaks metoodikale hõlmama ka spetsiaalset juhtimist, spetsiaalseid õppevahendeid, eesmärkide ja tulemuste kavandamist ning erinevate huvirühmadega suhtlemist. Eestis on muukeelse õppe arendamiseks astutud ulatuslikke samme ja antakse välja õppematerjale ning koolitatakse õpetajaid.
Lähenemisviisid.
Lõimitud aine- ja keeleõpe ei ole üks konkreetne lähenemisviis, vaid pigem enam kui 12 lähenemist hõlmav katusmõiste. Need lähenemised erinevad näiteks õppe pikkuse ja intensiivsuse poolest. Mõningad levinumad LAK-õppe lahendused on:
LAK-õppe kuu.
Alates 2010. aastast korraldatakse Eestis iga aasta aprillis LAK-õppe kuud. Ürituse peamine eesmärk on suurendada põhiliste huvirühmade (pedagoogid, ametnikud, õpilased ja lapsevanemad) teadlikkust aine- ja keeleõppe lõimimise võimalustest. Korraldatakse näitusi, seminare ja konverentse, kus osalevad spetsialistid nii Eestist kui ka mujalt.
Glandorf

Glandorf on vald Saksamaal Alam-Saksi liidumaal Osnabrücki kreisis.
Valla pindala on 59,88 km². 31. detsembril 2019 elas seal 6592 inimest. Vald asub Teutoburgi metsa lähedal, 24 km Osnabrückist lõunas. Nimi "Glandorf" tuleneb "Glanathorpe'st" – mis tähendab "asulat Glane oja ääres" – ja on esmamainitud 1070. aastal.
Valda kuuluvad Glandorf, Averfehrden (varem Narendorf), Schierloh, Schwege, Sudendorf, Westendorf ja Laudiek.
Glandorfi maamärk on tuuleveski, mis on ehitatud, järgides Hollandi tuulikuehituse näiteid. See ehitati 1840. aastal. 2000. aastast korraldatakse tuulikus abiellumisi.
Kirikud.
Katoliikliku St. Johannise (Ristija Johannese) kiriku vanimad osad pärinevad 13. sajandist ja on dokumentaalselt esmamainitud 1275. aastal. 1636. aastal põletati kirik Kolmekümneaastases sõjas Rootsi vägede poolt maha ja ehitati vanadest materjalidest uuesti üles. Aastatel 1817–1820 toimus hoone täielik uuendamine.
Katoliiklik on ka St. Marien (Maarja) kirik Schweges. See ehitati 1863. aastal õpetaja Mathias Niehausi eestvedamisel.
Protestantlik Kripplein Christi (Kristuse hälli) kirik on puukirik ja ehitati esiti 1912. aastal Holsen-Ahlesse Bünde juures. 1952. aastal ostis kiriku Glandorfi protestantlik kogukond ja ehitas selle uuesti üles uuele vundamendile.
Romanovite 300-aastase valitsemise juubeli monument

Romanovite 300-aastase valitsemise juubeli monument oli pooleli jäänud monument Venemaal Kostroma kremlis. Monumendi arhitekt oli Sergei Vlassev ning skulptor Amandus Adamson.
Monumendi lõplikuks kõrguseks plaaniti 36 meetrit ning figuurigrupp pidi koosnema 26 isiku kujust. 
Monumendi konkursi korraldas Keiserlik Kunstiakadeemia 1911. aastal.
Hagen (Osnabrück)

Hagen (ka "Hagen am Teutoburger Wald") on vald Saksamaal Alam-Saksi liidumaal Osnabrücki kreisis.
Valla pindala on 34,49 km². 31. detsembril 2017 elas seal 13 412 inimest. Vald asub Teutoburgi metsas, umbes 10 km Osnabrückist edelas.
Severouralsk

Severouralsk on linn Venemaal Sverdlovski oblastis, Severouralski linnaringkonna keskus.
Asula rajati 1758. aastal ja kandis esialgu nime Petropavlovski. Linnaõigused ja praeguse nime sai 1944. aastal.
Severouralskis asub boksiidikaevandus.
Hasbergen

Hasbergen on vald Saksamaal Alam-Saksi liidumaal Osnabrücki kreisis.
Valla pindala on 21,37 km². 31. detsembril 2017 elas seal 10 944 inimest. Vald asub Teutoburgi metsas, umbes 7 km Osnabrückist läänes.
Vald asub osaliselt Hüggeli mägedes, mis kuuluvad Teutoburgi metsakaitseala koosseisu. Mägede tipud ulatuvad 62–228 m üle merepinna. Hasbergenis on 108 m kõrge Rote Berg.
Tanganjika kuninganna

Tanganyika kuninganna (täielik tiitel inglise keeles alates 12. jaanuarist 1962 Queen of Tanganyika and of Her other Realms and Territories, Head of the Commonwealth) oli Elizabeth II tiitel Tanganyika riigipeana 9. detsembrist 1961 kuni 9. detsembrini 1962.
Kuninganna ei resideerinud Tanganyikas, vaid kohapeal esindas teda kindralkuberner Richard Turnbull (1909–1998).
Vabariik kehtestati 1962. aastal, 1964. aastal ühines Tanganyika Sansibariga, moodustades Tansaania. Elizabeth II külastas Tansaaniat 1979. aastal.
Anuaki keel

Anuaki keel on Niiluse-Sahara keelkonna Niiluse keelte Lääne-Niiluse rühma hulka kuuluv keel, mida räägitakse Etioopias ja Lõuna-Sudaanis. Kõnelejaid on kokku umbes 143 000 inimest.
Tarnowskie Góry

Tarnowskie Góry (saksa "Tarnowitz") on linn Poolas Sileesia vojevoodkonnas, Tarnowskie Góry maakonna halduskeskus.
2018. aastal oli linnas 61 626 elanikku.
Širvintose vald

Širvintose vald (leedu keeles "Širvintų seniūnija") on 2. järgu haldusüksus (vald) Leedus Širvintose rajooni territooriumil. 
Valla pindala on 154 km². 2011. aasta seisuga elas seal 9590 inimest. Valla keskus on Širvintose linn, kus aastal 2011 oli 6415 elanikku. Vallavanem on Laimutė Griškienė.
Lisaks küladele on vallas ka arvukalt huutoreid
Zibalai vald

Zibalai vald (leedu keeles "Zibalų seniūnija") on 2. järgu haldusüksus (vald) Leedus Širvintose rajooni territooriumil. 
Valla pindala on 9855 km². 2011. aasta seisuga elas seal 1215 inimest. Valla keskus on Zibalai alev, kus aastal 2011 oli 129 elanikku. Vallavanema kohusetäitja on Sigitas Bankauskas.
Lisaks küladele on vallas ka mõned huutorid.
Ema (ajakiri)

Ema on Eestis ilmuv ajakiri.
Ajakiri ilmub 2018. aasta sügisest. Ilmumissagedus oli algul neli numbrit aastas. Mahult raamatut meenutavas ajakirjas oli 140 lehekülge.
2021. aasta suvest ilmub ajakiri kaks korda aastas ja kaheosalisena: põhiosa moodustab endiselt EMA-osa, teise aga tagakaanelt (ehk ümberpööratud ajakirjast) algav ISA-osa, kus "kõlab isade vahe ja vahetu hääl".
Ajakiri on tellitav, kuid varasemate ajakirjanumbrite sisu (koos piltidega) on ajakirja kodulehel tasuta loetav.
Ajakirja peatoimetaja on Merle Liivak.
NEW

NEW või New või new (ingliskeelne sõna tähenduses 'uus') võib tähendada järgmist:
Alionysi vald

Alionysi vald (leedu keeles "Alionių seniūnija") on 2. järgu haldusüksus (vald) Leedus Širvintose rajooni territooriumil. 
Valla pindala on 150 km². 2011. aasta seisuga elas seal 992 inimest. Valla keskus on Alionys I küla. Vallavanem on Sigitas Bankauskas.
Lisaks küladele on vallas ka arvukalt huutoreid
Kaari Sillamaa Laste Kaunite Kunstide Kool

Kaari Sillamaa Kaunite Kunstide Kool on erahuvialakool Tallinnas aadressil Vabaduse väljak 4.
Kooli loomise idee käis välja Tallinna Filharmoonia direktor Tarmo Leinatamm. Idee viis ellu Kaari Sillamaa, kes hakkas kooli ka juhtima.
Koolis hakati õpetama viit kunstiala: laul, tants, teater, joonistamine ja keraamika. 
Tänapäeval on põhirõhk teatriga seotul.
Kooli direktor on Kaari Sillamaa. Kooli on nimetatud seetõttu ka Kaari Sillamaa Kaunite Kunstide Kooliks
Astmeline teater.
...on see, kui laps/õpilane ühest teatrist on välja kasvanud ja teise teatrisse üle läheb.
Vastavalt esinejate vanusele valitakse ka mängitavad tükid, pannakse need muusikasse, sõnasse ja tantsusammudesse ning kui on kujundatud ka lava ja näitlejad kostüümidesse riietatud – kutsutakse saali publik – samuti vastavalt vanusele.
Kaunite-kooli teatrietenduste valmimisel ei ole õpilased ainult näitlejate rollis vaid nad kaasatakse ka töödesse lava taga – nii tulevad õpilaste hulgast rekvisiitorid, kostümeerijate ja grimeerijate-juuksurite abid, dekoratsioonid valmivad juhendajate käe all jne.
Aga siiski tullakse teatrikooli eeskätt näitemängu tegema – Kaunite-koolis peamiselt muusikalist näitemängu – laulumänge, muusikale, ooperitki ja vahel sekka ka draamatükke ja tantsulavastusi.
Mudilaste laulu- ja näitering (3-4) 
Mudilasteater (koolieelikud 5-7a)
Laste muusikateater noorem rühm (7-10) 
Laste muusikateater vanem rühm (11-13) 
Noorte muusikateater (14+) 
Lavavõitlus (13 +) 
Tütarlaste tants (7-13) 
Solfedžo lastele (7-13)
Pop- ja muusikalilaul - individuaalõpe
Meie Stuudio

Meie Stuudio Tantsukool on Põlva maakonnas Põlvas tegutsev spordi- ja tantsukool. Kooli omanik on MTÜ Meie Stuudio.
Meie Stuudio tantsukool on tegutsenud 2005. aastast.15. tegutsemisaasta jooksul on võidetud võistlusi nii kodu- kui ka välismaal. Tantsukooli treenerid on Andre Laine, Merit Täht, Eva Luts, Tarvo Jõgeva ja Tiina Ilves.
Tantsukoolis tantsib ligi 140 Põlva- ja Võrumaalt pärit tantsijat. Meie Stuudios tegutseb 10 rühma, 1 mudilaste vanuseastmes, 3 algkooli vanuseastmes, 3 põhikooli vanuseastmes, 1 gümnaasiumi vanuseastmes ja 2 täiskasvanute vanuseastmes. Tantsukoolis õpitakse "show"-tantsu, tänavatantsu, kaasaegset tantsu ja ka rahvatantsu. 
Kooli ja Põlva Eksperimentaalteatri koostöös valmis 2010 lavastus "Meie Põlvamaa".
Valea lui Mihai

Valea lui Mihai (ungari keeles "Érmihályfalva") on linn Rumeenias Krisaanias Bihori maakonnas. Linn asub Ungari piirist 3 km kaugusel.
2011. aasta rahvaloenduse andmetel oli Valea lui Mihai elanikest ungarlasi 81,03% ja rumeenlasi 13,23%.
Săcueni

Săcueni (ungari keeles "Székelyhíd", saksa keeles "Zickelhid") on linn Rumeenias Krisaanias Bihori maakonnas.
Linna haldusalasse kuulub viis küla: Cadea ("Kágya"), Ciocaia ("Csokaly"), Cubulcut ("Érköbölkút"), Olosig ("Érolaszi") ja Sânnicolau de Munte ("Hegyközszentmiklós").
2011. aasta rahvaloenduse andmetel oli Săcueni elanikest ungarlasi 77,49%, mustlasi 15,7% ja rumeenlasi 6,62%.
Toomas Kuusing

Toomas Kuusing (sündinud 15. märtsil 1976 Puuril) on eesti graafik ja maalikunstnik.
Eluloolist.
Toomas Kuusing on sündinud Põlva vallas Puuri külas. 1991. aastal lõpetas Põlva Ühisgümnaasiumi, 1991–1994 õppis Tartu Ehitus- ja Kergetööstuskoolis laia profiiliga ehitajaks. Graafikaga hakkas tegelema õpingute ajal Academia Non Gratas (2001–2002), hilisemas Eesti Kunstiakadeemia Pärnu kolledžis Academia Gratas Peeter Alliku juhendajakäe all. Lõpetas Eesti Kunstiakadeemia 2005. aastal bakalaureusekraadiga. 
Alates 2001. aastast on esinenud näitustel, esimene isikunäitus oli 2002. aastal Pärnus Endla teatris.
Looming.
Toomas Kuusingu töid iseloomustab teatav kõverpeegelsus ja allegoorilised olukorrad. Oma ühe eeskujuna nimetab kunstnik Madalmaade renessansi meistrit Hieronymus Boschi. Kunstikriitikas on pandud tähele tema loomingu seoseid sürrealismi ja neopopiga, samuti Ameerika Ühendriikide 1980. aastate transavangardismiga. Naivistlikus kunstis paelub Toomas Kuusingut selle ausus. Maali ja graafika kõrval on Toomas Kuusingu loomingus olulisel kohal ka tegevuskunst.
Peamine inspiratsiooniallikas tema loomingus on inimesed. Toomas Kuusing loob ühtaegu nii realistlikke kui ka sürrealistlikke, mütoloogilise sisu ning väljanägemisega situatsioonipilte, mis osutavad sõrmega kirjule inimloomaaiale. Autori käsitletud teemad jäädvustavad siiralt ühtmoodi nii justkui teolt tabatuna mõjuvaid ärihaisid ja poliitikuid, allpool vaesuspiiri elavaid kodutuid, kunstnikku ennast, naabreid, tuttavaid ja inimesi tänavalt.
Toomas Kuusing on illustreerinud 2012. aastal Setomaa Valdade Liidu välja antud "Seto aabitsa", Lauri Sommeri jutukogu "Lugusid lõunast" ja võrukeelse "Kalevipoja". Ta on teinud Setomaast ja oma lapsepõlvest inspireeritud vitraažikavandi Eesti Vabariigi sajandale aastapäevale pühendatud näituse jaoks (kuraator ja teostaja Ain Roost).
Hilter

Hilter on vald Saksamaal Alam-Saksi liidumaal Osnabrücki kreisis.
Valla pindala on 52,6 km². 31. detsembril 2017 elas seal 10 383 inimest. Vald asub Teutoburgi metsas. Kõrgeim koht on Hohnangel, 262 m üle merepinna.
Tööstus.
Hilter oli tuntud Hilter Goldi ookrikaevanduse, samuti suure margariinitehase poolest, mis omas 20. sajandi alguses ühte suurimat vaalapüügilaevastikku.
Tatarsk

Tatarsk on linn Venemaal Novosibirski oblastis, Tatarski rajooni keskus. Linna läbib Siberi raudtee.
Asula on rajatud 1894. aastal, linnaõigused sai 1914. aastal.
Ostercappeln

Ostercappeln on vald Saksamaal Alam-Saksi liidumaal Osnabrücki kreisis.
Valla pindala on 100,18 km². 31. detsembril 2017 elas seal 9628 inimest. Vald asub Wieheni mägedes, umbes 15 km Osnabrückist kirdes.
Yvonne (lehm)

Yvonne (2005 – 3. september 2019) oli punasekirju lehm, kes põgenes 2011. aastal oma taluniku juurest Mühldorfis Saksamaal ja varjas end nädalaid metsas, äratades sellega ka meedia tähelepanu. Talunikud, politseinikud ja loomaõiguste aktivistid polnud võimelised teda leidma ja kinni võtma. 
Yvonne sündis 2005. aastal ja elas lüpsilehmana Liesertali orus Austria Alpides. 2011. aasta märtsis müüs senine omanik ta teisele talunikule Aschau am Innis Baieris Saksamaal, kes kavatses lehma nuumata ja lihaks teha. 24. mail 2011 põgenes Yvonne elektrikarjusega hoitud karjamaalt ja peitis end metsa. Pärast põgenemist ostis lehma loomaõiguslane Michael Aufhauser, et oma loomade varjupaika viia. Lehma leidmiseks ja metsast välja meelitamiseks kasutati kõikvõimalikke tehnoloogiaid: infrapunakaameraid, helikopterit, ka teisi lehmi kui meelitusvahendit. Sedamööda kuidas kõik katsed Yvonne'i kinni püüda läbi kukkusid, sai lehm üha kasvavat tähelepanu Saksamaa ja Austria meedias ja hiljem üle kogu maailma. Tabloidväljaanne Bild pani tema tabamise eest välja 10 000 euro suuruse vaevatasu. 
Yvonne püüti kinni 2011. aasta 1. septembril Stefanskircheni lähistel Unteralmshamis ja veetis oma ülejäänud elupäevad turvaliselt loomade varjupaigas.
Ameerika Ühendriikide filmiprodutsent Max Howard ja Münchenis asuv Papa Löwe Filmproduktion ühinesid Torsten Poecki ja Suurbritannias elava kirjaniku ja produtsendi Kirsty Peartiga, et toota osaliselt animeeritud koguperefilm "Cow On the Run" ('Ärajooksnud lehm').
Wallenhorst

Wallenhorst on vald Saksamaal Alam-Saksi liidumaal Osnabrücki kreisis.
Valla pindala on 47,18 km². 31. detsembril 2017 elas seal 22 981 inimest. Vald asub Wieheni mägedes, umbes 10 km Osnabrückist põhjas.
Artlandi ühisvald

Artland on valdade ühendus ("Samtgemeinde") Saksamaal Alam-Saksimaal Osnabrücki kreisis.
Selle pindala on 189,32 km². 31. detsembril 2017 elas seal 23 334 inimest. See asub Hase jõe ääres, umbes 45 km Osnabrückist põhjas ja 25 km Vechtast läänes. Selle keskus on Quakenbrück.
Samtgemeinde Artland koosneb järgmistest valdadest:
Bersenbrücki ühisvald

Bersenbrück on valdade ühendus ("Samtgemeinde") Saksamaal Alam-Saksimaal Osnabrücki kreisis.
Selle pindala on 255,45 km². 31. detsembril 2017 elas seal 29 408 inimest. Selle keskus on Bersenbrück.
Samtgemeinde Bersenbrück koosneb järgmistest valdadest:
Fürstenau ühisvald

Fürstenau on valdade ühendus ("Samtgemeinde") Saksamaal Alam-Saksimaal Osnabrücki kreisis.
Selle pindala on 224,58 km². 31. detsembril 2017 elas seal 15 949 inimest. Selle keskus on Fürstenau.
Samtgemeinde Fürstenau koosneb järgmistest valdadest:
Neuenkircheni ühisvald

Neuenkirchen on valdade ühendus ("Samtgemeinde") Saksamaal Alam-Saksimaal Osnabrücki kreisis.
Selle pindala on 152,83 km². 31. detsembril 2017 elas seal 10 171 inimest. Selle keskus on Neuenkirchen.
Samtgemeinde Neuenkirchen koosneb järgmistest valdadest:
Badbergen

Badbergen on vald Saksamaal Alam-Saksi liidumaal Osnabrücki kreisis.
Valla pindala on 79,11 km². 31. detsembril 2017 elas seal 4564 inimest. Vald asub Hase jõe ääres. Valda kuuluvad järgmised külad: Badbergen, Grönloh, Groß Mimmelage, Grothe, Langen, Lechterke, Vehs, Wehdel, Wohld ja Wulften.
Ekstreemsport

Ekstreemsport on sport, kuhu kuuluvad äärmuslikku osavust ja julgust nõudvad spordialad.
Ekstreemspordialasid iseloomustavad tihti suuremad kõrgused ja kiirused ja selle tõttu ka suurem õnnetuserisk. Tuntumad alad Eestis on tõukerattasõit, BMX, lumelauasõit, vigursuusatamine, "downhill" ja rulasõit. Suurema õnnetusriskiga spordialad on ka motosport, langevarjuhüpped ja kaljuronimine.
Tõukerattasõit.
Tõukerattaga trikitamise algusaastatel ei võtnud seda spordiala eriti tõsiselt rulatajad ja BMXi sõitjad, kuid praeguseks on see üks tuntumaid esktreemspordi alasid maailmas ja sellel alal toimuvad väga suured võistlused nagu Scoot Fest, ISA (International Scootering Assosiation) maailmameistrivõistlused ja Nitro World Games, kus 2018. aastal Eesti tõukerattur Roomet Säälik sai 2. koha.
Menslage

Menslage on vald Saksamaal Alam-Saksi liidumaal Osnabrücki kreisis.
Valla pindala on 65,18 km². 31. detsembril 2017 elas seal 2441 inimest.
Nortrup

Nortrup on vald Saksamaal Alam-Saksi liidumaal Osnabrücki kreisis.
Valla pindala on 27,08 km². 31. detsembril 2017 elas seal 2963 inimest.
Carlos Ukareda

Carlos Ukareda (sündinud 11. septembril 2000) on eesti muusik ja laulukirjutaja.
2018. aastal osales ta telesaates "Eesti otsib superstaari" ja sai kuuenda koha.
Tema isa on kitarrist Raul Ukareda
Meru keel

Meru keel on bantu keelte kirdebantu rühma kuuluv keel, mida räägivad merud Keenia keskosas Idaprovintsis. Kõnelejaid oli 2009. aastal umbes 1 660 000.
Kiri.
Meru keelt kirjutatakse ladina kirjas. 
Meru tähestik on: a b c d e g h i ĩ j k l m n o p r s t u ũ w y.
Reproduktsioon

Reproduktsioon (ladina keelest "re" 'taas' + "producere" 'tootma'), kasutatakse ka lühendvormi repro, on kunstiteosest (maalist, graafilisest lehest või joonistusest) foto- või trükitehniliselt valmistatud koopia. Erinevalt reprodutseerivast graafikast ei ole reproduktsioonil iseseisvat kunstiväärtust.
Esimene samm reproduktsiooni tegemisel on digitaalse kujutise loomine. Mida parem on foto, seda kõrgema kvaliteediga on reproduktsioon. Repro kvaliteet sõltub ka trükitehnikast, parimaks loetakse kõrgresolutsioonilist ofsettrükki erilisel paberil või žikleetrükki (prantsuskeelsest sõnast "giclée" 'pritsima').
Reproduktsioonide tegemise eesmärk võib olla hariduslik või seotud kunstiteoste müügiga (oksjonikataloogid jm).
Repliik (kunst)

Repliik ehk autorikordus on kunstniku omakäeline kordus oma teosest.
Näiteid:
Harrastusteatrite festival

Harrastusteatrite festival on Eesti Harrastusteatrite Liidu korraldatav üleriigiline teatrifestival. Festival toimub iga kahe aasta tagant.
2018. aastal toimus 15. festival.
Festivali peaauhind ("grand prix") antakse parimale lavastusele.
Norwegian Air UK

Norwegian Air UK on Suurbritannia lennufirma, mille tütarettevõtteks on Norwegian Air Shuttle.
Norwegian Air UK-i lennukipark koosneb 13 lennukist.
Quakenbrück

Quakenbrück on linn ja vald Saksamaal Alam-Saksi liidumaal Osnabrücki kreisis.
Valla pindala on 17,95 km². 31. detsembril 2017 elas seal 13 366 inimest. Vald asub Hase jõe ääres. See on "Samtgemeinde" Artlandi osa.
Quakenbrückis on elukutseline korvpallimeeskond Artland Dragons.
Kliima.
Mõõdukat rannikukliimat mõjutavad niisked loodetuuled Põhjamerelt. Pikaajaline keskmine õhutemperatuur Quakenbrückis on 8,5–9,0 °C, keskmine sademete hulk on 700 mm. Maist kuni augustini on umbes 20–25 päeva, kus temperatuurid võivad tõusta üle 25 °C.
Ajalugu.
Quakenbrück asutati 1234. aastal Osnabrücki piiskopi poolt, kuigi ala oli juba varem asustatud. See oli Osnabrücki põhjapiiriks.
29. mail 1916 andis Clemens Freiherr von Schorlemer-Lieser linnale prantsuse paplist tehtud "Kriegsnagelungeni" ja see paigutati raekoja koosolekuruumi. Tulu kujust, mis kujutas 13.–14. sajandi rüütlit, riietatud raudrüüsse ning hoidmas kilpi ja mõõka ja sai tuntuks kui Quakenbrücki raudrüütel ("Quakenbrücker Eiserne Burgmann"), kasutati sõjapürgimuste toitmiseks. Kuju ehitasid kaks sõdurit Schorlemeri pataljonist.
Linnas sündinud.
Quakenbrücki sõpruslinn on aastast 1985 Conway (Arkansas) Ameerika Ühendriikides.
Alfhausen

Alfhausen on vald Saksamaal Alam-Saksi liidumaal Osnabrücki kreisis.
Valla pindala on 39 km². 31. detsembril 2017 elas seal 3899 inimest. Alfhausen paikneb umbes 27 km Osnabrückist põhjas.
Ajalugu.
Alfhausen on asutatud 974. aastal. Nimi "Alfhausen" on tulnud alamsaksa keelest ja tähendab "11 maja". Selle täpne ajalugu on siiski teadmata. Elanikkonna enamus on katoliiklased. Kuid linnas on ka muid usukogukondi. Varauusajal läks linn Hannoveri kuningriigi võimu alla. Üsna paljud tema elanikud emigreerusid Baltimore'i ja Cincinnatisse, Ohiosse ja Põhja-Kentuckysse Ameerika Ühendriikides.
Vaatamisväärsused.
1971. aastal loodi Alfsee järv Hase jõe üleujutuse tõrjeks; see nimetati lähedalasuva Alfhauseni valla järgi. Populaarse sihtkohana puhkajatele ja päevamatkajatele on järv viimastel aastatel väga oluliseks muutunud. 1990. aastatel laiendati järve, et koguda vett suuremast valglast.
Renoveeritud Ristija Johannese kirik, ehitatud 13. sajandil, on populaarne abiellujate seas. Selle interjöör, näiteks Bentheim ristimisnõu ja Madonna kuju, pärineb osaliselt gooti ajastust.
Vanas külakeskuses on mitu 16. sajandi hoonet.
Bister

Bister (prantsuse keelest "bistre" 'tõmmu') on pruun orgaaniline värvipigment, värvuselt ja koostiselt sarnane asfaldiga. Saadakse pöökpuu või kase põletustõrvast ja nõest, koostiselt suure tõrvasisaldusega tahm.
Värvuselt kollakaspruun kuni tumepruun, sõltuvalt valmistamisprotsessist. Vähese kattevõimega, pigem laseeriv. Pigment ei ole valguspüsiv, otseses päikesevalguses pleegib. Aluste ja hapete toimel laguneb. Rahvusvahelises värvainete indeksis on ta tähis NBr 11 (Natural Brown 11). Eesti keeles ei ole pigmendi nimetusest tuletatud värvuse nimetust.
Alates 14. sajandist oli bister kasutusel vesivärvipigmendina sulejoonistustes, monokroomsetes vesivärvimaalingutes ja maalilise efekti andmiseks alusmaalinguna akvarellides. Kui 18. sajandil hakati kasutama rohkem tušši ja seepiat, tõrjus see bistermaalingu tagaplaanile, ehkki neid tehti veel ka 19. sajandil.
Van Dycki maalidel on bistrit kasutatud laseeriva värvina varjudes, alltoodud näites John Stuarti kullavärvi ja pruuni riietuse varjudes koos punase ookriga ja natukese kollase ookriga üleminekutoonides.
Georg Voogas

Georg Voogas (15. september 1867 Pärnumaa, Audru vald – 22. mai 1956) oli Eesti õigeusu vaimulik.
28. märtsil 1921 pühitseti ta diakoniks.
1921–1922 teenis ta Tallinna Püha Neeva-Aleksandri koguduses. Kuni 1940 oli ta vabakutseline diakon.
Ta oli Tallinna Meestelaulu Seltsi asutajaid.
Biot'-Savarti seadus

Biot'-Savarti seadus (ka kujul Biot’-Savart’i-Laplace’i seadus) on elektromagnetismi seadus, mis kirjeldab statsionaarse (püsiva) elektrivoolu tekitatud magnetvälja. Biot'-Savarti seadusel on magnetostaatikas niisama oluline koht, nagu seda on Coulombi seadusel elektrostaatikas. Seadus toetub Ampère'i seadusele, mis määrab magnetväljas asuvale vooluga juhtmele mõjuva jõu, ja Gaussi magnetväljaseadusele . 
Seadus on nimetatud Jean-Baptiste Biot' ja Félix Savarti järgi, kes avastasid selle elektri- ja magnetnähtuste vahelise seose 1820. aastal, kui nad uurisid magnetvälju, mida tekitab elektrivool erineva kujuga juhtmetes. 
Pierre-Simon Laplace analüüsis Biot' ja Savarti katseandmeid ning andis seadusele üldistatud kuju. Laplace näitas ka, et selle seaduse abil saab arvutada liikuva elektrilaengu magnetvälja.
Tänapäeval käsitletakse seda seadust enamasti järeldustena kahest Maxwelli magnetvälja võrrandist, et arvesse võtta ka välja ajalist muutumist. 
Voolujuhi magnetväli.
Voolujuhi all mõeldakse elektrijuhti, mida läbib elektrivool. Voolujuhiks võib olla suvalise kujuga (sirge, kõver) juhe, ka juhtmekeerd või juhtmesilmus. 
Biot'-Savarti seadus määrab voolu formula_1 tekitatud magnetvälja (täpsemalt magnetiline induktsiooni ehk magnetvoo tiheduse) formula_2 kohas formula_3, mis on arvutatav kui voolu elementaarlõikude tekitatud magnetväljade vektorsumma. Matemaatiliselt on Biot'-Savarti seadus on väljendatav joonintegraalina üle vooluraja "C":
&lt;math&gt; \boldsymbol{B}(\boldsymbol{r}) = \frac{\mu_0}{4\pi} \int_C \frac{I d\boldsymbol \ell\times\boldsymbol{r'}}
Mittemagnetostaatilises olukorras Biot'-Savarti seadus enam ei kehti, aga Gaussi seadus magnetvälja kohta ja Ampère'i seadus kehtivad.
Kui magnetostaatika tingimused ei kehti, siis tuleks Biot'-Savarti seadus asendada Jefimenko võrranditega. Koos pidevusvõrrandiga (ingl "continuity equation") on Jefimenko võrrandid ekvivalentsed Maxwelli võrranditega.
Rakendused aerodünaamikas.
Biot'-Savarti seadus leiab kasutust ka aerodünaamikas, et leida kiirust, mida põhjustavad õhupöörised.
Aerodünaamika rakendustes on pööriselise välja ja voolu rollid vahetatud, võrreldes elektromagnetilise rakendusega.
Maxwelli järgi on magnetvälja tugevus "H" otseselt võrdsustatud pööriselisusega.
Simsalabim

Simsalabim on võlusõna, mida kasutavad võlurid võlutrikkide tegemisel.
Disney Jr.

Disney Jr. on Ameerika Ühendriikide tasuline telekanal, mis on suunatud 4-8-aastastele lastele. Kanali omanik on Walt Disney Company.
Kanal näitab nii klassikat kui ka uusi, arendavaid ja vägivallavabu multifilme.
Artur Luha preemia

Artur Luha preemia (ka Akadeemik Artur Luha preemia) on TTÜ Geoloogia Instituudi välja antav preemia.
Talveakadeemia

Talveakadeemia on Eesti teaduse ürituste sari. Sarja läbiv teema on jätkusuutlik eluviis. Sarja korraldab MTÜ Talveakadeemia.
Üritus lõppeb Tartus toimuva TudengiTeaduse päevaga, kus muu hulgas üliõpilased esitavad oma teadusartikleid.
Nutilabor

Nutilabor on Eesti sihtasutuse Vaata Maailma projekt, mis keskendub noorte harimisele IT valdkonnas. Projekti läbiviimisel osalevad ka EMT, Elion ja Microsoft. Projekti raames korraldatakse igal aastal noortele erinevaid IT valdkonnaga seotud huviringe.
Projekt sai alguse 2012./2013. õppeaastal. 
2015./2016. õppeaastal osales projekti üritustel üle 2300 noore.
Balti Folkloori Instituut

Balti Folkloori Instituut (inglise "The Baltic Institute of Folklore") oli institutsioon, mis koordineeris Balti riikide folkloorialast teadustegevust.
Asutuse asutasid 1995 folklooriga tegelevad Balti riikide institutsioonid.
1995-1998 oli asutuse direktor Aldis Putelis ja 1998-2003 Madis Arukask.
Asutus andis välja ajakirja Journal of the Baltic Institute of Folklore.
Keeledušš

Keeledušš (inglise keeles "language showers") on üks lõimitud aine- ja keeleõppe läbiviimise meetoditest. Meetodi kaks peamist eesmärki on eri keelte olemasolu teadvustamine ja ettevalmistus keeleõppeks. Kuna keeledušš pakub õpitava keelega vaid lühiajalist kokkupuudet, ei saa ainult keeleduši meetodeid rakendades võõrkeelt heal tasemel selgeks õpetada. Seetõttu on tegemist hea võimalusega erinevate keeltega tutvumiseks enne ühe keele süvenenumalt õppimiseks välja valimist.
Iseloomustus.
Keeleduši peamine sihtrühm on 4–10 aasta vanused lapsed. Nende keelekümblus (võõrkeelses keskkonnas viibimine) kestab 30–60 minutit päevas ja see aeg sisaldab mängimist, laulmist, näitvahendite kasutamist, õpiobjektide käsitsemist ning liikumist. Seejuures räägivad programmi läbi viivad õpetajad valdavalt ainult sihtkeeles.
Sihtkeele õppimise aluseks on õppimist edendavad rutiinsed tegevused (nt korduvad fraasid, kindlad ülesandega seotud tavad jne). Tänu korduvatele tegevustele harjuvad keele õppijad kasutama kümbluskeele sõnu, fraase ja lausemudeleid.
Näiteid keeleduši raames läbi viidavatest tegevustest:
Balti Teatri Sügis

Balti Teatri Sügis (ka Balti Teatrisügis) on Balti riikides toimuv teatrifestival.
Festivalil jagatakse ka auhindu, näiteks parima meesnäitleja ja parima naisnäitleja preemia.
2011. aastal toimus seitsmes festival.
Balti Tee (olümpiaad)

Balti Tee on Läänemere-äärsete riikide matemaatikaolümpiaad. Olümpiaadil osaleb igast riigist üks viieliikmeline võistkond.
Esimene olümpiaad toimus 1990 Riias.
Eestis on olümpiaad toimunud neli korda: 1991, 1994, 2002 ja 2012.
Eesti on olümpiaadi võitnud ühe korra: aastal 1999.
Przeworsk

Przeworsk on linn Poolas Podkarpacie vojevoodkonnas, Przeworski maakonna keskus. Przeworsk asub Rzeszówist umbes 36 km idas.
Ürikutes on Przeworski esmamainitud 1280. aastal, linnaõigused sai 1393. aastal. 1772. aastal läks asula Esimese Poola jagamise tagajärjel Habsburgide Austria keisririigi koosseisu.
Baltic Host

Baltic Host on Balti riikides toimuv sõjaõppus, kus harjutatakse liitlasvägede vastuvõtuprotseduure ja vastuvõtuga seonduvat koostööd asjakohaste sõjaväe- ja tsiviilasutuste vahel.
Toimumisajad ja -kohad: 27. juunist kuni 2. juulini 2012 toimus üheaegselt Tartus, Riias ja Nemencines.
Külateatrite festival

Külateatrite festival on igal aastal Eesti eri paigas toimuv harrastusteatrite festival.
Esimene külateatrite festival toimus 23.-25. märtsil 2001. aastal Tabiveres, Tabivere rahvamaja ja huviteatri eestvedamisel.
Raimond Valgre laulufestival

Raimond Valgre laulufestival oli laulufestival, kus esitati eesti helilooja Raimond Valgre loomingut.
Esimene festival toimus 1988. Esimese festivali korraldasid Indrek Mustimets, Jaan Kelder ja Parvel Pruunsild. 
2000 toimus 11. festival.
Üliõpilaste teadustööde riiklik konkurss

Üliõpilaste teadustööde riiklik konkurss on Eesti Teadusagentuuri ja Eesti Haridus- ja Teadusministeeriumi korraldatav konkurss, mille eesmärk on väärtustada üliõpilaste teadustegevust ja premeerida väljapaistvamaid teadustöid.
Esimene konkurss toimus 2002.
2019. aasta preemiafond oli 77 277,79 eurot. 2018. aasta preemiafond oli ligi 71 000 eurot.
Peapreemia laureaadid.
2008. aastast antakse eraldi välja peapreemiaid, mille suurus oli kuni 2010. aastani 55 000 krooni (3515 €) ning alates 2011. aastast 3600 eurot.
2008.
2008. aastal pälvisid peapreemiad:
2009.
2009. aastal pälvisid peapreemiad:
2010.
2010. aastal pälvisid peapreemiad:
2011.
2011. aastal pälvisid peapreemiad:
2012.
2012. aastal pälvisid peapreemiad:
2013.
2013. aastal pälvisid peapreemiad:
2014.
2014. aastal pälvisid peapreemiad:
2015.
2015. aastal pälvisid peapreemiad:
2016.
2016. aastal pälvisid peapreemiad:
2017.
2017. aastal pälvisid peapreemiad:
2018.
2018. aastal pälvisid peapreemiad:
2019.
2019. aastal pälvisid peapreemiad:
2020.
2020. aastal pälvisid peapreemiad:
Önge keel

Önge keel on Andamani keelkonna önge harusse kuuluv keel, mida emakeelena räägivad önged Andamani saarte Väike-Andamani saarel.
2011. aasta rahvaloenduse andmeil oli Indias önge keele kõnelejaid 101, enamik öngedest. Önge keel on üks vähestest säilinud Andamani keeltest.
Önge keeles on 6 vokaalfoneemi ja 15 konsonantfoneemi.
Kõrvapete

Kõrvapete või kuuldepete on inimese kuulmises esinev illusioon, mis on ekvivalentne silmapettega nägemismeele korral. Kõrvapette korral kuuldakse helisid, mida stiimulina tegelikult ei esine.
Viktor Ivanenko

Viktor Ivanenko (vene keeles "Виктор Валентинович Иваненко"; 19. september 1947 Koltsovka küla, Išimi rajoon, Tjumeni oblast – 1. jaanuar 2023) oli Nõukogude Liidu ja Venemaa Julgeoleku Komitee töötaja, aastatel 1991–1992 Vene NFSV KGB esimees. 
Ta lõpetas aastal 1970 Tjumeni Tööstusinstituudi automaatika ja telemehaanika erialal. Aastal 1971 lõpetas ta KGB kõrgemad kursused. 
Aastatel 1970–1986 töötas ta KGB Tjumeni oblasti valitsuses, ta on olnud KGB Nižnevartovski linna osakonna ülem.
Emilio Palma

Emilio Marcos Palma (sündinud 7. jaanuaril 1978) on Argentina arvutiteadlane, Guinnessi rekordite raamatu järgi teadaolevalt esimene Antarktikas sündinud inimene.
Palma sündis Antarktika poolsaare tipu lähistel asuvas Argentinale kuuluvas Esperanza polaarjaamas. Ta isa, kapten Jorge Palma, oli polaarjaamas baseeruva Argentina maaväe üksuse ülem.
Tudorel Toader

Tudorel Toader (sündinud 25. märtsil 1960) on Rumeenia jurist ja poliitik.
Ta oli Rumeenia justiitsminister Grindeanu, Tudose'i ja Dăncilă valitsuskabinettides alates 23. veebruarist 2017 kuni 24. aprillini 2019.
Ta lõpetas aastal 1986 Alexandru Ioan Cuza Ülikooli Iașis.
Ankum

Ankum on vald Saksamaal Alam-Saksi liidumaal Osnabrücki kreisis.
Valla pindala on 66,32 km². 31. detsembril 2017 elas seal 7536 inimest. Ankumist kolis 1800. aastani palju inimesi Hollandisse ja hiljem USA-sse.
Bersenbrück

Bersenbrück on linn ja vald Saksamaal Alam-Saksi liidumaal Osnabrücki kreisis.
Valla pindala on 42,54 km². 31. detsembril 2017 elas seal 8454 inimest. Vald asub Hase jõe ääres, umbes 30 km Osnabrückist põhjas.
Reggae Jami festival.
Bersenbrück on tuntud seal igal aastal korraldatava "reggae"-festivali Reggae Jam poolest, kus esinevad nii omamised kui ka rahvusvahelised artistid. 2014. aastal tähistas Reggae Jam 20. aastapäeva ja võttis vastu rohkem kui 20 000 külastajat. Reggae Jam on ajakirja Riddim lugejate seas hääletatud korduvalt kõige populaarsemaks Saksa "reggae"-festivaliks.
Eggermühlen

Eggermühlen on vald Saksamaal Alam-Saksi liidumaal Osnabrücki kreisis.
Valla pindala on 27,41 km². 31. detsembril 2017 elas seal 1734 inimest.
Gehrde

Gehrde on vald Saksamaal Alam-Saksi liidumaal Osnabrücki kreisis.
Valla pindala on 36,37 km². 31. detsembril 2017 elas seal 2539 inimest.
Kettenkamp

Kettenkamp on vald Saksamaal Alam-Saksi liidumaal Osnabrücki kreisis.
Valla pindala on 52,6 km². 31. detsembril 2017 elas seal 10 383 inimest.
Rieste

Rieste on vald Saksamaal Alam-Saksi liidumaal Osnabrücki kreisis.
Valla pindala on 30,6 km². 31. detsembril 2017 elas seal 3481 inimest.
Berge (Alam-Saksi)

Berge on vald Saksamaal Alam-Saksi liidumaal Osnabrücki kreisis.
Valla pindala on 66,78 km². 31. detsembril 2017 elas seal 3524 inimest.
Bippen

Bippen on vald Saksamaal Alam-Saksi liidumaal Osnabrücki kreisis.
Valla pindala on 79,25 km². 31. detsembril 2017 elas seal 2980 inimest.
Perth Glory FC

Perth Glory Football Club on Austraalia jalgpalliklubi, mis tegutseb Lääne-Austraalia osariigis Perthis. Klubi mängib Austraalia kõrgliigas A-League.
Klubi on asutatud 1995. aastal. See alustas hooajal 1996–97 mängimist National Soccer League'is. 2005. aastal oli see üks kolmest endisest National Soccer League'i klubist, mis liitus A-League'iga. National Soccer League'is mängides tuli Perth Glory kolmel korral põhihooaja võitjaks ja kahel korral võideti finaalseeria. 2018–19 võitis Perth Glory esimest korda klubi ajaloos A-League'i põhihooaja. Hooajal 2011–12 jõuti esimest korda finaalmängudes finaali, kus kaotati Brisbane Roarile tulemusega 1:2. Hooajal 2018–19 kaotati finaalmängus Sydneyle.
Klubi kodustaadion on Perth Oval (sponsori järgi HBF Park), mis mahutab 20 500 pealtvaatajat.
Perth Glory naiskond mängib Austraalia naiste kõrgliigas W-League.
Praegune koosseis.
"Seisuga 18. november 2020"
Alexander Baumjohann

Alexander Baumjohann (sündinud 23. jaanuaril 1987 Waltropis) on Saksamaa jalgpallur. Ta mängib ründava poolkaitsjana Austraalia kõrgliiga klubis Sydney.
Ta alustas karjääri kodumaal Schalkes (2005–2007). Seejärel mängis ta sellistes Saksamaa klubides nagu Mönchengladbachi Borussia, Müncheni Bayern (2009–2010), Kaiserslautern (2012–2013) ja Hertha (2013–2017). Schalkes mängis ta ka aastatel 2010–2012 ning võitis 2011. aastal klubiga Saksamaa karika ja superkarika.
2017. aastal suundus ta Brasiiliasse, kust on pärit tema abikaasa Tatiane, mängides Coritiba ja Vitória meeskondades.
2018. aasta augustis sõlmis ta lepingu Austraalia kõrgliiga klubiga Western Sydney Wanderers. 2019. aasta juunis sõlmis ta kaheaastase lepingu Sydneyga.
Wellington Phoenix FC

Wellington Phoenix Football Club on Uus-Meremaa jalgpalliklubi, mis tegutseb riigi pealinnas Wellingtonis. Klubi mängib Austraalia kõrgliigas A-League.
Klubi on asutatud 2007. aasta märtsis. Hooajal 2007–08 hakkas Wellington Phoenix mängima A-League'is. Varem on Austraalia kõrgliigas mänginud Uus-Meremaa klubi New Zealand Knights, mis lõpetas tegevuse 2007. aasta jaanuaris.
Wellington Phoenix on üks vähestest klubidest maailmas, mis tegutseb teise konföderatsiooni kuuluva riigi jalgpalliliigas (Uus-Meremaa kuulub Okeaania Jalgpallikonföderatsiooni, Austraalia Aasia Jalgpalli Konföderatsiooni).
Parima saavutusena on Wellington Phoenix jõudnud Austraalia kõrgliigas hooajal 2019–20 kolmandale kohale. A-League'i finaalmängudele on jõutud kuuel korral.
Klubi kodustaadion on Westpac Stadium, mis mahutab 34 500 pealtvaatajat.
Praegune koosseis.
"Seisuga 10. november 2020"
Tarbijakaitse ja Tehnilise Järelevalve Amet

Tarbijakaitse ja Tehnilise Järelevalve Amet (TTJA) on majandus- ja kommunikatsiooniministeeriumi haldusalas tegutsev valitsusasutus, mis moodustati 2019. aastal Tarbijakaitseameti ja Tehnilise Järelevalve Ameti töö ümberkorraldamisel.
Alates 1. juunist 2022 on Tarbijakaitse ja Tehnilise Järelevalve Ameti peadirektor Kristi Talving.
Matt McKay

Matthew Graham McKay (sündinud 11. jaanuaril 1983 Brisbane'is) on endine Austraalia jalgpallur. Tema mängupositsioonid olid keskpoolkaitsja, vasakpoolkaitsja või vasakkaitsja.
2001. aastast mängis ta National Soccer League'i klubis Brisbane Strikers. 2005. aastal liitus ta Brisbane Roariga, kus mängis kuus hooaega järjest. Vahepeal oli ta laenul Lõuna-Korea kõrgliiga klubis Incheon United ja Hiina kõrgliiga klubis Changchun Yatai. Hooajal 2010–11 võitis ta Brisbane Roariga nii A-League'i põhihooaja kui ka finaalseeria.
2011. aastal mängis ta mõnda aega Šotimaa kõrgliigas Rangersis. 2012. aasta hooaja mängis ta Lõuna-Korea kõrgliigas Busan IParkis.
2013. aastal liitus ta taas Brisbane Roariga. Kohe esimesel hooajal võitis ta klubiga taas nii A-League'i põhihooaja kui ka finaalseeria.
Hooaegadel 2006-07 ja 2010-11 valiti McKay Brisbane Roari hooaja parimaks mängijaks. 2011. aastal valiti ta lisaks Austraalia aasta jalgpalluriks. Hooajal 2010–11 valiti ta A-League'i hooaja ja 2015. aastal A-League'i kümnendi sümboolsesse koosseisu.
Ta lõpetas karjääri 2019. aastal.
Austraalia jalgpallikoondisse kuulus McKay aastatel 2006–2016. Ta esindas Austraaliat koondises 59 mängus ja lõi kaks väravat. Esimese värava lõi ta 6. septembril 2012 sõprusmängus Liibanoni vastu ja teise 2015. aasta Aasia meistrivõistluste teises alagrupimängus Omaani vastu. 2015. aastal tuli ta koondisega Aasia meistriks ja sai 2011. aastal hõbemedali. Lisaks kuulus ta koondisse 2014. aasta maailmameistrivõistlustel.
Dimitri Petratos

Dimitrios Petratos (sündinud 10. novembril 1992 Sydneys) on Austraalia jalgpallur. Ta mängib ründava poolkaitsjana Austraalia kõrgliiga klubis Western Sydney Wanderers.
Ta on suurema osa karjäärist veetnud Austraalia kõrgliiga klubides, kuid on mänginud ka Malaisias ja Lõuna-Koreas. Austraalia kõrgliigas on ta mänginud aastatel 2010–2012 Sydneys, 2013–2017 Brisbane Roaris ja 2017–2020 Newcastle Jetsis. Hooajal 2013–14 tuli ta Brisbane Roariga Austraalia kõrgliiga nii põhihooaja kui ka finaalseeria meistriks.
2020. aastal liitus ta Saudi Araabia kõrgliiga klubiga Al Wehda. 2021. aasta augustis naasis ta Austraalia kõrgliigasse, liitudes laenulepingu alusel 
Debüüdi Austraalia jalgpallikoondises tegi Petratos 24. märtsil 2018 sõprusmängus Norra vastu. Samal aastal kuulus ta Austraalia koondisse maailmameistrivõistlustel Venemaal.
Petratos on Kreeka päritolu. Ta on pärit jalgpallurite perekonnast ning tema neli õde-venda on samuti jalgpallurid.